विलेख एक लिखित कानूनी दस्तावेज है जो किसी अधिकार या सम्पत्ति के स्वामित्व आदि की घोषणा करता है। कानूनी शब्दावली विलेख को दस्तावेज के रूप में परिभाषित करता है, जो कानूनी रूप में किसी कार्य के होने की व्यवस्था करते हैं। साधारण रूप से यह कहा जा सकता है कि विलेख दस्तावेज होते हैं, लेकिन सभी दस्तावेज विलेख नहीं होते। लेकिन भारत में विलेख और अनुबन्ध में कोई अन्तर नहीं माना जाता है। हाँ, अनुबन्ध मौखिक हो सकता है, लेकिन विलेख, जैसा कि इसके नाम से लगता है, हमेशा लिखित में ही होता है। साधारणतः इसके निम्न भाग हैं- आधार, आधारों, हैबन्डम, टैनन्डम, रेडेन्डम, शर्तें और कानूनी समझौता । किसी लेनदेन के कानूनी प्रभाव का निर्धारण करते समय जब अस्पष्ट शब्दों का प्रयोग किया गया है तो न्यायालय प्रायः उस निर्वचन को मानता है जो विलेख को सही मानता है, यदि पक्षों ने उसकी वैधता की कल्पना के अनुसार कार्य किया है। सम्पूर्ण विलेख को पढ़ना चाहिए और यथासम्भव उसके प्रत्येक भाग को पूरा करना चाहिए। == विलेखों और प्रपत्रों के आवश्यक तत्व == विलेख विभिन्न पैराग्राफों में विभक्त होता है। प्रत्येक पैरा साधारण और समझने योग्य भाषा में आवश्यक और सम्बन्धित सूचना से व्यवहार करता है। यदि किसी विशेष मामले में कोई विशेष भाग लागू नहीं होता है तो उसे प्रपत्र में से हटा दिया जाता है। सामान्यतः महत्वपूर्ण भाग निम्न प्रकार हैं - प्रपत्र का शीर्षक, जैसे शपथपत्र, क्षतिपूर्ति बॉण्डदस्तावेज के लागू होने की तिथि एवं स्थानपक्षकारों के नाम व वर्णनसस्वर पाठ शर्तें और नियमविशेष विनियमन्यायक्षेत्रपक्षों के हस्ताक्षरगवाहों के हस्ताक्षर।विलेख आवश्यक मूल्य के मुद्रांक पर लिखा जाना चाहिए। == कुछ प्रमुख विलेख == साझेदारी विलेख अधिकार पत्र विक्रय संलेख पट्टा या किराया विलेख शपथ पत्र क्षतिपूर्ति बन्धपत्र भेंट पत्र/उपहार विलेख कम्पनी सीमानियम व अन्तर्नियम कम्पनी का वार्षिक प्रतिवेदन == विनिमय-साध्य विलेख == विनिमय-साध्य विलेख अधिनियम की धारा 13 के अनुसार या 'विनिमय-साध्य विलेख' या 'परक्राम्य लिखत' की परिभाषा निम्नलिखित है- एक विनिमय-साध्य विलेख से तात्पर्य ऐसे प्रतिज्ञा पत्र से है, जिसका भुगतान वाहक को अथवा आदेशानुसार हो सकता है।अन्य परिभाषा विनिमय-साध्य विलेख ऐसा विपत्र है, जिसमे निहित संम्पत्ति किसी व्यक्ति द्वारा सदभाव से और मूल्य के बदले अर्जित की गयी है, चाहे वह किसी ऐसे व्यक्ति से लिया गया है, जिसके स्वामित्व मे कोई दोष ही क्यों न हो।उपरोक्त परिभाषा से स्पष्ट है कि विनिमय-साध्य विलेख का स्वामित्व किसी अन्य व्यक्ति से हस्तानांतरण किया जा सकता है, प्राप्त करने वाले को शुद्ध स्वामित्व प्राप्त होगा, यदि वह निम्न तीन बाते पूरी कर दे- 1.
Акт 